28 ianuarie 2021

Comunicat de presă

**3,39% - rata şomajului înregistrat în evidenţele AJOFM Caraş-Severin în luna decembrie 2020**

La sfârşitul lunii decembrie 2020, rata şomajului înregistrat la nivelul judeţului Caraş-Severin a fost de 3,39%, mai mica cu 0,14 pp decât cea din luna anterioară şi cu 0,26 pp mai mare decât cea din luna decembrie a anului 2019.

Numărul total de şomeri la finele lunii decembrie, de 3.607 persoane, a scăzut cu 151 persoane faţă de cel de la finele lunii anterioare.

Din totalul şomerilor înregistraţi, 1.662 au fost şomeri indemnizaţi şi 1.945 şomeri neindemnizaţi. Numărul şomerilor indemnizaţi a crescut cu 28 persoane, iar numărul şomerilor neindemnizaţi a scăzut cu 197 persoane faţă de luna precedentă.

În funcție de mediul de rezidență, numărul şomerilor la finele lunii decembrie se prezintă astfel: 1.560 şomeri provin din mediul urban şi 2.047 şomeri provin din mediul rural.

Cei mai mulţi şomeri aveau între 40 –49 de ani (953), urmaţi de cei din grupa de vârstă peste 55 de ani (719), la polul opus aflându-se persoanele între 25 și 29 de ani (161).

Structura șomajului pe grupe de vârste la finele lunii decembrie 2020 se prezintă sugestiv astfel:

|  |  |
| --- | --- |
| Grupa de vârstă | Stoc la finele lunii |
| Total | 3.607 |
| < 25 ani | 492 |
| între 25-29 | 161 |
| între 30-39 | 581 |
| între 40-49 | 953 |
| între 50-55 | 701 |
| peste 55 ani | 719 |

Referitor la structura şomajului după nivelul de instruire, şomerii fără studii şi cei cu nivel de instruire primar au o pondere însemnată în totalul şomerilor înregistraţi în evidenţele AJOFM Caraş-Severin (25,56%). Şomerii cu nivel de instruire gimnazial reprezintă 20,88% din totalul şomerilor înregistraţi, iar cei cu studii universitare 6,13%.

Mai multe informaţii privind situaţia statistică a şomajului la sfârșitul lunii decembrie 2020 pot fi vizualizate accesând www.anofm.ro, la secțiunea alocată AJOFM Caraş-Severin - Programe, strategii, statistici.

Agenția Județeană pentru Ocuparea Forței de Muncă Caraş-Severin